**Оның мейірімділігі бізді тәубе етуге шақырады**

***«Әлде сен Құдайдың мейірім көрсетіп, өзіңді теріс жолдан қайтарғысы келетінін ұқпай, Оның мол мейірімділігін, сабырлылығын және шыдамдылығын менсінбейсің бе?»***

***(Римд 2:4)***

Көшенің бір бұрышындағы қолдан жасалған тақтайшаларда: «Иса жерді соттау үшін келеді! Тәубе етіңдер!» деп жазылып тұрды. Бірақ адамдар сол тақтайшалардың жанынан өтіп бара жатқанда, оларға ұсынылған брошюраларды алуға асықпады.

Иә бұл тақтайшаларды қойған адамдардың ниеті жақсы болса да, тәубе ету туралы көп нәрсе айтуға болады. Киелі кітап барлық адамдарды тәубе етуге, яғни Құдайдың киелілігі мен бізің күнәкар екенімізді мойындауға шақырады. Бірақ Құдай біздің бұны тек қорққанымыздан жасағанын қаламайды.

Киелі кітапта Құдайдың мейірімділігі бізді тәубе етуге жетелейтіні, және тәубе ету жазадан құтылуды ғана емес, сонымен қатар сергіту әкелетіні жазылған! Римдіктерге 2:4-де Құдайдың мейірімділігі мен ұстамдылығына жеңіл қарамау керектігін ескертеді, өйткені Құдайдың мейірімділігі тәубе етуге жетелейді. Құдайдың Өзінің Ұлы Исаның біздің күнәларамызды Өзіне алу үшін жерге жібергені - сүйіспеншіліктің ең жоғарғы әрекеті болды және Оның бізді тәубе етуге шақыруы осы ұлы сүйіспеншіліктен туындайды. Ол барлығын жақсы көреді және “барлығының тәубе еткенін” қалайды (2 Петір 3:9).

Иә, бүгін Құдайымыз сүйіспеншілікпен бізді Өзіне шақырады. Елшілердің істері 3:19-да: “Сондықтан теріс жолдан қайтыңдар! Сонда Құдай Ие күнәларыңды кешіріп сендерге рухтарыңды жаңғыртатын мезгілді сыйлайды”,— деп түсіндіреді.